**REPUBLIKA HRVATSKA**

**KARLOVAČKA ŽUPANIJA**

** **PUČKO OTVORENO UČILIŠTE KATARINA ZRINSKA – OZALJ**

KLASA: 612-03-19-3

URBROJ: 2133/05-03-19-28
Ozalj, 16. listopada 2019. godine

Na temelju članka 16. i 40. Statuta Pučkog otvorenog učilišta Katarina Zrinska – Ozalj, te članka 51. Pravilnika o unutarnjem ustrojstvu i načinu rada Pučkog otvorenog učilišta Katarina Zrinska – Ozalj, a sukladno odredbama Zakona o fiskalnoj odgovornosti (NN 111/18), te Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19) v. d. ravnatelja Pučkog otvorenog učilišta Katarina Zrinska – Ozalj donosi:

**Proceduru o načinu vođenja evidencije ugovora i njenom sadržaju u**

 **Pučkom otvorenom učilištu Katarina Zrinska – Ozalj**

**Članak 1.**

 Ovom procedurom propisuje se sadržaj i način vođenja evidencije ugovora koje je Pučko otvoreno učilište Katarina Zrinska – Ozalj (u daljnjem tekstu: Učilište) sklopilo s pravnim i fizičkim osobama u okviru poslova svog djelokruga rada.

**Članak 2.**

 Učilište vodi evidenciju ugovora iz članak 1. ove procedure u evidenciji ugovora Učilišta, na Obrascu Evidencije ugovora koji je sastavni dio ove Procedure.

Evidencija ugovora vodi se za razdoblje jedne kalendarske godine, u papirnatom i elektronskom obliku.

Evidenciju vodi ravnatelj Učilišta

.

**Članak 3.**

Evidencija ugovora sadrži sljedeće podatke:

1. Redni broj
2. Evidencijski broj
3. Predmet nabave
4. Vrsta provedenog postupka
5. Datum sklapanja ugovora
6. Iznos sklopljenog ugovora
7. Razdoblje na koje je ugovor sklopljen
8. Naziv ponuditelja s kojim je ugovor sklopljen
9. Datum konačnog izvršenja ugovora
10. Konačni ukupni iznos plaćen temeljem ugovora

**Članak 4.**

U svrhu vođenja Popisa svih ugovora sklopljenih u Učilištu te uvida u ugovore iz kojih proizlaze financijski učinci proračunskog korisnika Grada Ozlja, odnosno Učilišta, utvrđuje se obveza dostave preslika svakog sklopljenog ugovora Učilišta voditelju Odsjeka za proračun financije i gospodarstvo Grada Ozlja, osnivača Učilišta putem pisarnice Grada Ozlja.

Ravnatelj snosi odgovornost za dostavljanje preslika Gradu Ozlju.

**Članak 5.**

Evidencija ugovora sukladno ovoj Proceduri i ugovori na temelju kojih se vrši upis, čuvaju se sukladno odredbama Pravilnika o zaštiti arhivskoga i registraturnoga gradiva Pučkog otvorenog učilišta Katarina Zrinska – Ozalj.

**Članak 6.**

Ova procedura stupa na snagu danom donošenja i objavom na oglasnoj ploči Učilišta.

U Ozlju 16. listopada 2019.

Stjepan Bezjak, mag.philol.croat.et.hist.

v.d. ravnatelja Pučkog otvorenog učilišta Katarina Zrinska – Ozalj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIVITAK 1

Obrazac evidencije ugovora

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Redni broj | Evidencijski broj  | Predmet nabave | Vrsta provedenog postupka | Datum sklapanja ugovora | Iznos sklopljenog ugovora | Razdoblje na koje je ugovor sklopljen | Naziv ponuditelja s kojim je ugovor sklopljen | Datum konačnog izvršenja ugovora | Konačni ukupni iznos plaćen temeljem ugovora |
|  |  |  |  |  |  |  |  |  |  |